tomron87/hebrew-wikipedia-sentences-corpus huggingface dataset:
בווידאו קליפ עבור השיר "You Must Love Me", אשר בוים על ידי אלן פארקר, נראית מדונה כשהיא מבצעת את השיר בתוך חדר קטן; תוך שילוב קטעים וסצנות מתוך סרט הקולנוע "אוויטה".
מאחר שמדונה הייתה בחודש השמיני להיריונה עם בתה לורדס מריה, היה צורך להסתיר את בטנה מאחורי פסנתר.
הווידאו קליפ נכלל כבונוס במהדורת השנה ה-15 של הסרט, שפורסמה על גבי בלו-ריי ב-19 ביוני 2012. ב-24 במרץ 1997, מדונה ביצעה את השיר בטקס פרסי אוסקר ה-69 לבושה בשמלת סטרפלס שעיצב כריסטיאן דיור.
לדברי הכוריאוגרף אוטיס סאליד, הם רצו להציג את הזמרת באופן מאופק, ומכאן שהזמרת עמדה על הבמה לבדה, יחד עם אור הזרקורים שעליה ועם פסנתר לשמאלה.
מבקר הקולנוע קארי ריקי (פילדלפיה אינקוויירר) כתב כי מדונה "נתנה ביצוע מאופק של השיר".
מדונה לא ביצעה שוב את השיר, עד לסיבוב ההופעות הבינלאומי שלה "Sticky & Sweet" שהתקיים בשנים 2008–2009. היא הופיעה על במה בשמלת ז'יבנשי שחורה, עם סרטים ורודים סביב צווארה וגרביים שחורים על רגליה וביצעה גרסה אקוסטית של השיר, בליווי גיטרה, כשהיא יושבת על שרפרף.
במהלך השיר ליוו אותה 4 נגנים, לבושים בבגדי צוענים; במהלך השיר הופיעו סצנות מתוך הסרט "אוויטה" על מסכי ענק ברקע.
הביצוע הזה זכה לביקורות חיוביות מצד המבקרים, ביניהם ריקרדו בקה (The Denver Post) שכתב כי "האומץ שלה – להעניק ל-"You Must Love Me" גרסה שונה מהגרסה המצולמת של המחזמר – היה במקום, ומדהים, עם הליווי של כלי המיתר".
כאשר סיבוב ההופעות הגיע לבואנוס איירס, לאחר ביצוע השיר "You Must Love Me", מדונה שרה את "Don't Cry for Me Argentina", שיר נוסף מתוך הסרט שבכיכובה.
ביצועי שני השירים בעיר הוקלטו ונכללו ב-DVD של ההופעה החיה, שהופץ בשנת 2010 ונמכר תחת השם "Sticky & Sweet Tour".
הזמרת ברוק וייט ביצעה גרסת כיסוי לשיר בעונה השביעית של "אמריקן איידול".
ביצוע זה בתוכנית היה "היסטורי", שכן הייתה זו הפעם היחידה אי פעם שזמר בתוכנית שכח את המילים של השיר ששר במהלך הופעה חיה.
וייט התחילה לשיר את השיר, אך עצרה לאחר הבית הראשון, והתחילה מחדש מההתחלה.
אנדרו לויד ובר – מחבר (לחן), מפיק
נייג'ל רייט – מפיק, מיקס
דייוויד קדיק – ניצוח נוסף
מייק דיסקון – ניצוח נוסף
"You Really Got Me" (בעברית: "באמת השגת אותי") הוא שיר של להקת הקינקס, שנכתב על ידי סולן הלהקה ריי דייוויס ונכלל באלבום הבכורה שלהם.
השיר תוכנן במקור להיות בסגנון יותר בלוזי, בהשראת אמנים כמו לדבלי וביג ביל ברונזי.
שתי גרסאות של השיר הוקלטו ולבסוף נבחרה זו המוכרת כיום.
את השיר אפפה שמועה שגויה שגיטריסט לד זפלין, ג'ימי פייג', הוא זה שביצע את סולו הגיטרה בשיר.
לאורך השיר נעשה שימוש באקורדי כוח, דבר שהשפיע מאוחר יותר על מוזקאים רבים בייחוד בתחומי ההבי מטאל ופאנק רוק.
מילות השיר תוארו על ידי דייב דייבס כ"שיר אהבה למען ילדי הרחוב."
השיר שוחרר ב-4 באוגוסט 1964, בתור הסינגל השלישי של הלהקה והגיע למקום הראשון במצעד הבריטי לאחר חודש, שם נותר במשך שבועיים.
השיר היווה את להיט הפריצה של הלהקה וביסס אותם כאחת הלהקות המרכזיות בפלישה הבריטית.
גרסת כיסוי של השיר בוצעה על ידי להקת ואן היילן ב-1978.
השיר נכתב על ידי ריי דייוויס, סולן הלהקה, בין ה-9 ו-12 במרץ 1964, בעת שניגן בפסנתר בביתו.
תחילה השיר היה שונה מאוד סגנונית ונטה להיות יותר בלוזי.
ריי אמר שהשיר היה אחד מחמשת השירים הראשונים שכתב.
ריי שתכנן שהשיר יהיה יותר רגוע ונינוח ניגן את האקורדים לאחיו, דייב דייוויס, גיטריסט הלהקה.
דייב החליט כי הריף יהיה הרבה יותר מוצלח על גיטרה, וכך שונה אופי השיר לסגנון יותר רוקיסטי.
השיר הוקלט על ידי הלהקה פעמיים בקיץ 1964. הדמו של הלהקה היה בסגנון בלוזי כשגרסת האולפן הייתה יותר איטית ופחות תקיפה מהגרסה הסופית.
למרות הלהקה רצתה להקליט שוב את השיר, חברת התקליטים, פאי, סירבה לממן הקלטה נוספת לאור כישלונם של שני הסינגלים הראשונים.
ריי דייוויס שנא את ההקלטה המקורית ואיים לא לבצע או לקדם את השיר אלא אם יוקלט מחדש ולבסוף הלהקה מימנה את ההקלטות בעצמה ולא חברת התקליטים.
נחישותו של ריי דייוויס בנוגע לשיר ביססה את מעמדו בתור מנהיג הלהקה וכותב השירים הבכיר בה.
דייוויס אמר בנושא "באותה תקופה ניסיתי למצוא זהות.
ב-1964 הצלחתי לעשות את זה כשהייתי מסוגל להצדיק את עצמי ולומר 'אני קיים, אני כאן'.
למעשה נולדתי מחדש כאשר השיר הזה הפך ללהיט".
עיוות הצליל של הגיטרה בשיר נוצרה לאחר שהגיטריסט, דייב דייוויס, חתך את הרמקול של מגבר הגיטרה שלו עם סכין גילוח .
ב-2014, דייב דייוויס האשים את אחיו ריי בכך ששיקר בנוגע לעיוות הצליל.
דייב כתב בעמוד הפייסבוק שלו ב-2014 "אח שלי משקר.
אני לא יודע למה הוא עושה את זה, אבל המגבר היה שלי ומתוך תסכול חתכתי את הרמקול עם סכין גילוח.
הופתעתי מאוד שזה עבד והדגמתי את הקול לריי ולפיט...
ריי אהב את הצליל וכתב את הריף על הפסנתר וכך יצר את הבסיס של השיר.
אני הוא זה שיצר את הצליל הזה."
סולו הגיטרה בהקלטה היא מושא למיתוס לאורך השנים לפיו הוא לא נוגן על ידי דייב דייוויס, אלא על ידי ג'ימי פייג' שהצטרף מאוחר יותר ליארדבירדס ולד זפלין.
היסטוריון הרוק, דאג הינמן, טוען כי השמועה הופצה על ידי גורמי רית'ם אנד בלוז שהתנגדו לאפשרות שלהקה כה צעירה ואלמונית יכולה לייצר משום מקום שיר כה עוצמתי.
מסיבות מסחריות ריי דייוויס הונחה לכתוב שיר בסגנון הביטלס, אך הוא לא הסכים לכך.
דייב דייוויס אמר על השיר 'זה שיר טהור, שיר אהבה עבור ילדי רחוב.
הם לא יוצאים איתה למסעדה, הם לא יודעים בדיוק איך לשוחח איתה.
[הם פשוט אומרים] 'אני רוצה אותך—בואי הנה.'"
השיר שוחרר בתור הסינגל השלישי של הלהקה ב-4 באוגוסט 1964 והיה לשיר הראשון של הלהקה שהגיע לפסגת המצעד.
בשנת 1999 השיר נכנס להיכל התהילה של גראמי.
מגזין הרולינג סטון הציב את שיר במקום ה-82 ברשימת 500 השירים הגדולים של כל הזמנים ובמקום ה-4 ברשימת 100 שירי הגיטרה הגדולים של כל הזמנים.
בתחילת 2005, השיר נבחר לשיר הבריטי הטוב ביותר בין השנים 1955–1965 בסקר של רדיו BBC.
ארגוןרשימהמיקוםמקורבילבורד500 שירי הפופ של כל הזמנים162
You Know I'm No Good (בעברית: אתה יודע שאני לא טובה) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום האולפן השני והאחרון שלה "Back To Black".
השיר יצא כסינגל השני מהאלבום, ב-5 בינואר 2007. במקור השיר היה לאיימי בלבד כאמנית סולו, אך יצא בגרסה שונה לחלוטין.
ארקטיק מאנקיז ביצעו את השיר ב-"Jo Whiley's Live Lounge", ששודר ברדיו BBC 1. בקיץ 2007, השיר שימש בפרסומות ובפתיחת העונה הראשונה עבור AMC של סדרת הדרמה האמריקאית "Mad Men".
הווידאו קליפ, היה בבימויו של פיל גריפין (שגם הוא ביים את הווידאו עבור הלהיט הקודם שלה, "Rehab"), יצא בערוצי המוזיקה בסוף נובמבר 2006. הקליפ כולל את ויינהאוס כשהיא נראית במספר מקומות ביניהם בר, חדר שינה, ואמבטיה.
העלילה מבוססת על היחסים של ויינהאוס ועל אופי הדמיון עם דמות הגבר שנמצאת שם.
הקליפ צולם על ידי אדם פריש.
הקליפ הוקרן לראשונה ב-VH1 במהלך סוף השבוע ה-3 במרץ 2007. בעקבות הקרנת הבכורה של VH1, הוא הוצב על סיבוב ה-Big 10 של MTV החל מה-5 במרץ ,2007 והוקרן לראשונה ב-TRL באותו יום.
השיר נשמע על תצוגה מקדימה של הסדרה המקורית של "AMC Mad Men".
מקוםתאריםמכירותאיטליה (FIMI)זהב10,000ארצות הברית (RIAA)N/A729,000שווייץ (IFPI Switzerland)פלטינה30,000
שנהטקסקטגוריהמועמדותתוצאהמקור2008Ivor Novello Awardsהשיר העכשווי הטוב ביותר"You Know I'm No Good"
You Need Me, I Don't Need You (בעברית: את צריכה אותי, אני לא צריך אותך) או בקיצור, You Need Me, הוא שיר שבוצע על ידי הזמר-יוצר הבריטי, אד שירן.
הוא פורסם בתור הסינגל השני מתוך אלבום האולפן הראשון שלו, +, ויצא לאור ב-26 באוגוסט 2011 בממלכה המאוחדת.
הרצועה פורסמה במקור כסינגל שיווקי כ-"You Need Me" ב-2009. הגרסה החדשה של השיר הוקלטה מחדש, והגיע למקום הרביעי במצעד הסינגלים הבריטי.
הוא זכה לתואר זהב על ידי ה-BPI עבור מכירה של מעל 400,000 עותקים.
ב-24 ביוני 2011, שירן ביצע את השיר בפסטיבל גלסטונברי 2011 על במת ה-BBC, וכן בפסטיבל האייטונס בשידור חי ב-8 ביולי 2011, ובפסטיבל רדינג ולידס.
שירן גם ביצע את הרצועה בפרסי הנוער BBC רדיו 1 ב-9 באוקטובר 2011 בארנה של ומבלי.
בהופעה של שירן בבריקסטון, 21 בינואר 2012, ביצוע השיר סיכם את ההופעה כללה הופעות של ריזל קיקס, וורטץ' 32 ודבלין, עם הופעה לאורך יותר מ-15 דקות.
הוא אף ניגן את השיר בהופעות מקומיות שונות לפני שהפך לאמן מוצלח יותר.
ב-21 באפריל 2012, ניגן אד את השיר בשידור חי, באולם ארגון בולרום בעת סיבוב ההופעות של סנואו פטרול, Fallen Empires tour.
ביום ראשון ה-25 ביוני, הוא סגר את הסט של פסטיבל גלסטונברי 2017 עם השיר.
הקליפ הנלווה ל-"You Need Me, I Don't Need You" פורסם לראשונה ביוטיוב ב-19 ביולי 2011. הקליפ בוים על ידי שיין רמירז, והוא כולל את חתימת השחקן מת'יו מורגן.
You Used to Hold Me (בעברית: נהגת לאחוז בי) הוא שיר של הדי ג'יי והמפיק הסקוטי קלווין האריס.
השיר פורסם ב-8 בפברואר 2010, בתור הסינגל הרביעי והאחרון מתוך אלבום האולפן השני שלו, Ready for the Weekend.
השיר 'סומן' בתור הפעם האחרונה בה האריס באופן קבוע שר את השירים שלו, כמו גם שמאז 2011 כמעט ולא סיפק את קולו בשיר, אלא התרכז בהפקתו ואמני אורח היו לזמרי הסולו בשירים.
כדי לקדם את "You Used to Hold Me", האריס שר את השיר ב-4Music יחד עם שירים אחרים מהאלבום החדש שלו, Ready for the Weekend.
הוא גם ביצע את השיר ביום הגדול באוסטרליה, וכן בסיבוב ההופעות, "Ready for the Weekend tour" כחלק מרשימת ההשמעה.
ב-29 בינואר 2010, השיר נכנס לראשונה את למצעד הסינגלים האירי כאשר דורג במקום ה-45. שבוע לאחר מכן, ב-5 בפברואר 2010, התקדם אל המקום ה-37, ובמשך, הגיע למקום ה-30 בשיאו.
הסינגל נכנס לראשונה למצעד הסינגלים הבריטי ב-31 בינואר 2010, במקום ה-47. ב-7 בפברואר 2010, עלה למקום ה-38. באותו שבוע, הסינגל נכנס גם אל מצעד שירי הדאנס הבריטי, כאשר שיאו הנוכחי הוא המקום הרביעי.
You Sent Me Flying (בעברית: שלחת לי טיסה) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank.
השיר יצא לאור ב-5 באפריל 2004, ביחד עם "In My Bed", כסינגל השלישי מתוך האלבום.
השיר נכתב על ידי איימי ויינהאוס ופליקס הווארד, והופק על ידי סאלאם רמי.
עם השיר הופיעה ויינהאוס בסך הכל ארבע פעמים, בשנת 2004. אחת מההופעות נערכה בפסטיבל - "New Pop", שם הופיעה ויינהאוס עם מיטב שיריה, ובין היתר גם עם השיר הזה.
"You Want It Darker" (מילולית: אַתָּה רוֹצֶה זֹאת אפל יותר) הוא שיר (סינגל) של המשורר והמוזיקאי הקנדי לאונרד כהן.
השיר יצא לאור ב-21 באוקטובר 2016.
You Want It Darker הוא שיר הנושא מתוך האלבום של כהן הנושא את אותו השם.
שיר זה זיכה את האמן בפרס גראמי עבור ביצוע שיר הרוק הטוב ביותר.
בשיר משלב כהן חלקים מתפילת החזן ביום הכיפורים.
זהו אחד משיריו האחרונים של כהן מהאלבום שהתפרסם שבועות ספורים לפני מותו.
במילות שיר זה מטיח כהן אמיתות בפני האל, לצד ציטוטים והפניות למקורות ביהדות (מוטיב הקיים גם בשירים אחרים של כהן).
בשיר You Want It Darker מארח כהן את החזן ומקהלת בית הכנסת של ילדותו, בית הכנסת שער השמיים שבעיר מונטריאול.
שיתוף פעולה מוזיקלי זה, שבמרכזו המלה "הנני" ולצדה מילות תפילת הקדיש, היה הדרך בה בחר כהן להיפרד מן העולם.
בשנים האחרונות לפני מותו נהג כהן להתכתב עם גדעון צלרמאייר (Zellermayer Gideon), החזן בבית הכנסת אותו בנה סבו של כהן ואליו הלך כהן בילדותו.
גם בתקופות עמוסות בקריירה שלו, כשהוא חווה תחייה מאוחרת בקריירה שלו וקהל רב אשר שב לנכוח בהופעותיו, הקפיד כהן להתכתב עם צלרמאייר.
בחירתו של כהן לשלב בשיר את מקהלת בית הכנסת ואת צלרמאייר, מהווה גם היא הוכחה נוספת לאהבה הרבה שגילה כהן לדת היהודית, כמו גם בולטת כמעשה חריג במונחים מוזיקליים.
לאורך הקריירה שלו הקפיד כהן ללהק זמרות לקולות רקע, ואילו כאן הייתה זו אחת הפעמים הבודדות בהן ביכר מקהלת בית כנסת כל-גברית על פני שירת נשים.
מאוחר יותר ציווה כהן כי צלרמאייר יערוך את טקס הלוויה שלו.
בשיר נעשה שימוש בקדימון של משחק הווידאו Assassin's Creed Origins בשנת 2017, וכמו כן בסיום הפרק השלישי של העונה השלישית של תוכנית הטלוויזיה "מיליארדים" ועוד.
במלאת שנה לפטירתו של כהן, עלה בלובי מוזיאון העם היהודי - בבית התפוצות מיצג המבוסס על השיר.
המיצג מורכב מקטעים מתוך סרט דוקומנטרי שיצרה הטלוויזיה הקנדית בשנת 1964, ומצילום של דמויות מרכזיות בתרבות והאמנות הישראלית: אתי אנקרי, יואב קוטנר, מלך זילברשלג ועוד, שמאזינות לשיר, כשברקע קולו של לאונרד כהן.
You Let Me Walk Alone (בעברית: אתה נתת לי ללכת לבד) הוא השיר שייצג את גרמניה באירוויזיון 2018 בליסבון, פורטוגל.
השיר בוצע על ידי הזמר מיכאל שולטה, הוקלט בחברת התקליטים "ורי אס" ונכתב על ידי שולטה עצמו, תומאס סטנגאארד, ניסה אינגוורסן ונינה מילר.
השיר נכתב בעקבות מות אביו של שולטה.
השיר נבחר ב-22 בפברואר 2018 בתחרות "Unser Lied für Lissabon" ששודרה בערוץ ZDF והיוותה את תחרות קדם האירוויזיון הגרמני.
מקוםתאריך יציאהפורמטחברת תקליטיםעולם20 בפברואר 2018הורדה דיגיטליתורי אס
You Don't Know What to Do (בעברית: אתה לא יודע מה לעשות) הוא סינגל של הזמרת מריה קארי, מתוך אלבומה ה-12 Me.
השיר יצא כסינגל הרביעי והאחרון מהאלבום ב-30 ביוני 2014 בשיתוף הראפר וייל.
השיר הגיע למקום ה-14 במצעד השירים שבוולוניה, והשלישי במצעד השירים הדיגיטליים הבינלאומיים שבקוריאה הדרומית.
השיר נכתב על ידי קארי עצמה, ג'רמיין דופרי, בראיין מייקל קוקס, פטריק אדמאס וטרי גונזלס והופק על ידי השלושה הראשונים.
פטריק אדמאס וטרי גונזלס מופיעים בקרדיטים על כתיבת השיר מאחר שהשיר מסמפל את השיר "I'm Caught Up in a One Night Affair" שנכתב על ידי אדמאס וגונזלס למרות שבפועל השיר נכתב רק על ידי קארי, דופרי וקוקס.
השיר עורר סערה בעולם בעקבות כך שעטיפת הסינגל בה מצולמת קארי עצמה עברה עבודת פוטושופ.
קארי הגיבה לדברים והצהירה כי אין לה ידיעה באיך נראות התמונות והעטיפות עד ליציאתן.
על מנת לקדם את השיר הופיעו קארי ווייל עם השיר בתוכנית "Today" בארצות הברית.
מבחינה מוזיקלית השיר הוא שיר דיסקו ואילו מבחינה לירית השיר מדבר על הניסיונות הכושלים של בן זוגה של קארי להיות רומנטי כלפיה.
בשל היעדר קליפ השיר לא זכה להצלחה בעולם פרט לבלגיה ודרום קוריאה שהיו שתי המדינות היחידות בהם השיר נכנס למצעד שלהם.
למרות זאת, השיר זכה לביקורות חיוביות בקרב מבקרי המוזיקה אשר החמיאו לעובדה שהזמרת השתמשה בדיסקו בשיר וכינו את המהלך הזה כ"החזרת הדיסקו לתחייה" ואף כינו אותו השיר הכי טוב באלבום והשוו אותו לשירים של ג'וסלין בראון, דאפט פאנק, להקת שיק ופארל ויליאמס.
מדינהתאריך יציאהפורמטחברת תקליטיםמקורארצות הברית30 ביוני 2014רדיו אורבנידאף ג'אם1 ביולי 2014רדיו קצבי
"You Should See Me in a Crown" (בעברית: "אתה צריך לראות אותי בכתר") הוא סינגל שהקליטה הזמרת-יוצרת האמריקאית בילי אייליש, מתוך אלבום הבכורה שלה, .
השיר יצא לאור ב-18 ביולי 2018, על ידי חברות התקליטים דארק-רום רקורדס ואינטרסקופ, כסינגל הראשון מתוך האלבום.
השיר הוא שיר בסגנון ההיפ הופ, המשלב בתוכו גם את סגנונות הטראפ והאלקטרופופ, המאפיינים שירים נוספים של אייליש.
שם השיר הושפע מסצנה בפרק השלישי של העונה השנייה בשרלוק "נפילת הרייכנבאך", כשנבל העל ג'ים מוריארטי אומר את המילים "...honey, you should see me in a crown".
אייליש ואו'קונל הם מעריצי הסדרה וחשבו שהשורה הייתה חזקה וכתבו עליה שיר.
גם השיר "Human" של Sevdaliza צוטט כאחת ההשראות לשיר.
מקוםתאריםמכירותאוסטריה (IFPI Austria)זהב15,000אוסטרליה (ARIA)פלטינה70,000איטליה (FIMI)זהב25,000ארצות הברית (RIAA)פלטינה 2×2,000,000בריטניה (BPI)זהב400,000מקסיקו (AMPROFON)פלטינה 2×120,000פולין (ZPAV)פלטינה20,000קנדה (Music Canada)פלטינה 2×160,000 מכירות + הזרמת מדיה בלבד
"You Need to Calm Down" (בעברית: "אַתָּה צָרִיךְ לְהֵרָגַע") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השביעי שלה, Lover.
השיר יצא לאור ב-14 ביוני 2019, על ידי חברת התקליטים ריפבליק רקורדס, כסינגל השני מתוך האלבום.
סוויפט כתבה והפיקה את השיר עם הפזמונאי והמפיק המוזיקלי ג'ואל ליטל, שעבד עמה על הסינגל הקודם שלה, "".
"You Need to Calm Down" הוא שיר אלקטרופופ וסינת'פופ אופטימי וקייצי.
הוא הופנה כלפי הטרולים האינטרנטיים וההומופובים, שפעלו נגדה עקב תמיכת בקהילה הלהט"בית.
קליפ המילים הנלווה שלו פורסם ב-14 ביוני 2019. הווידאו קליפ שלו פורסם ב-17 ביוני והוא כולל בתוכו צוות אנסמבל, המורכב ממגוון ידוענים וידועניות מתחומים שונים.
הוא בוים על ידי סוויפט ודרו קירש והופק על ידה, ביחד עם טודריק הול.
"You Need to Calm Down" פילג את מבקרי המוזיקה; חלקם שיבחו אותו בעקבות קצבו הקליט ומסרו הלהט"בי, ואילו אחרים מתחו ביקורת על המסר שלו כמבלבל וציני.
הוא דורג לראשונה במקום הראשון בסקוטלנד, תוך שהגיע לחמישייה הפותחת באוסטרליה, קנדה, אירלנד, מלזיה, ניו זילנד ובריטניה.
הוא דורג לראשונה במקום השני במצעד הבילבורד הוט 100, והפך לסינגל השני ברציפות מ-Lover שעשה זאת, ובכך הפך את סוויפט (ביחד עם מדונה) לאמנית עם מרבית השירים שהגיעו לאבן דרך זו; הוא גם שירה ה-16 שדורג לראשונה בעשירייה הפותחת.
בטקס פרסי הווידאו קליפים של MTV לשנת 2019, הווידאו קליפ של "You Need to Calm Down" קיבל תשע מועמדויות וזכה בשתיים מתוכן: "קליפ השנה" (הפעם השנייה בה זוכה סוויפט בקטגוריה, כשהקודמת לכך הייתה עם הקליפ לשירה "Bad Blood") ו"הקליפ הטוב ביותר בעל מסר חברתי".
השיר קיבל גם מועמדות בטקס פרסי גראמי ה-62 בקטגוריית "ביצוע סולו הפופ הטוב ביותר".
ב-20 באוגוסט 2019 הופץ הרמיקס הרשמי של השיר, אותו עשתה הלהקה הבריטית קלין בנדיט.
ב-26 באפריל 2019 פרסמו את שם השיר ("You Need to Calm Down") בתחילת הקליפ של "" כשברנדון יורי צעק אותו בשפה הצרפתית.
מאוחר יותר, פורסם כי במהלך אותה הסצנה, נוגנה ברקע מוזיקה אינסטרומנטלית, המזכירה את שנות ה-40 של המאה ה-20; מוזיקה זו היא חלק מהשיר הזה לכאורה.
ב-13 ביוני 2019, סוויפט הודיעה בשידור חי באינסטגרם כי הסינגל השני מאלבומה Lover, ששמו "You Need to Calm Down", עתיד לצאת בחצות ב-14 ביוני.
(ארבע בבוקר לפי זמן אוניברסלי מתואם)
קליפ המילים של השיר הופץ יחד עמו ביוטיוב.
הוא הכיל בתוכו כמה ביצי פסחא, ביניהן: שינוי המילה "glad" ל-GLAAD, והדגשת אותיות "EA" כאזכור לחוק השוויון.
אותם השינויים נעשו לכבוד חודש הגאווה, וניסיון קידום עצומת ה-Change.org של סוויפט, שנועדה לקדם את חוק השוויון בסנאט של ארצות הברית.
העצומה צברה למעלה מ-500,000 חתימות, כולל חתימות של קורי בוקר, אליזבת וורן, בטו או'רורק וקירסטן ג'יליברנד.
לאחר צאת השיר, דווח ב-GLAAD כי אלפי תרומות בסך של 13 דולרים כל אחת, נתרמו לעמותה.
הקליפ השיווקי של הקליפ הופץ בספוטיפיי ב-24 ביוני 2019. ב-20 באוגוסט 2019 הופץ הרמיקס הרשמי של השיר, אותו עשתה הלהקה הבריטית קלין בנדיט.
"You Need to Calm Down" ספג ביקורות מעורבות מטעם מבקרי המוזיקה.
דן סטאבס מ-NME הסיק שמדובר בשיר המדומה ל"חבילת פופ מדבקת בגודל ביס".
Club כתב כי השיר "נלחם בצורה ברורה ומרעננת בהומופוביה ובהטיות נגד הומוסקסואלים".
מייב מקדרמוט וג'ושוע בוט מ-USA Today, ראו בשיר "שיפור" לעומת הסינגל הקודם "", וכינו אותו כ"דוגמה מבטיחה יותר למה שמבקרי המוזיקה יכולים לצפות מהאלבום".
מייקל ווד מלוס אנג'לס טיימס הסכים שהשיר היה "שיפור יצירתי גדול" על פני "", תוך שהעיר כי "המסר בשיר לגבי הקהילה הגאה הוא בהחלט מבורך, אך מרגיש גם קצת ציני".
ראיסה ברונר מטיים כתבה כי השיר "בהיר, תוסס ומתחרה ללא בושה על תואר השיר המדבק ביותר", והוסיפה כי מדובר בשיר "צבעוני שפועל כנורת אזהרה להומופובים, טרולים אינטרנטיים ובריונים".
היא הוסיפה כי סוויפט "שרה ומדברת בשיר בקצב לא מהיר".
מישל קים מפיצ'פורק סברה כי אמנם השיר "מכוון היטב", אך הוא גם "מבלבל ומוחץ בעת ובעונה אחת".
ג'סטין קירקלנד מאסקווייר כתב כי השיר "מפספס את העיקר בלהיות בעל ברית עם הקהילה הגאה" והוסיף כי הוא "למרות זאת, הוא עוסק בטרולים האינטרנטיים שפוגעים בקהילה הגאה".
באופן דומה, ספנסר קורנהאבר מהאטלנטיק מתח ביקורת על השיר, תוך שדיבר גם על הקווירים.
ויל גוטצגן מ-Spin כתב שהשיר כולל בתוכו "מילים קלות ולא פוגעניות.
כמו כן, הוא מרגיש מהונדס וזאת, בעקבות כך שהוא מנסה לפנות לכמה שיותר קהלים".
קונסטנס גריידי מ-Vox כינתה את השיר כ"מתיש", והשוותה אותו באופן שלילי ל-"Blank Space" (2014); הסינגל השני מ-1989. ברולינג סטון הוא דורג במקום ה-127 ברשימת "כל 206 השירים של טיילור סוויפט, לפי דירוג".
ב-Sarasota Herald-Tribune הוא נבחר לשיר השני הטוב ביותר שיצא בשנת 2019.
בארצות הברית, "You Need to Calm Down" הופיע לראשונה במקום השני במצעד הבילבורד הוט 100, והפך לשני מ-Lover שעשה זאת.
בדומה ל-"", הוא נחסם על ידי "Old Town Road" של ליל נאז X ובילי ריי סיירוס מלכבוש את פסגת המצעד.
"You Need to Calm Down" זיכה את סוויפט בכמה הישגים במצעדי הבילבורד: בעקבות הגעתו למקום השני, הוא הפך לשירה השישי של סוויפט שעשה זאת ובכך השתוותה למדונה כאמנית עם מרבית השירים שהגיעו למקום השני במצעד.
בנוסף לכך, הפך השיר לשירה ה-24 של סוויפט שנכנס לעשירייה הפותחת במצעד, ובכך הפכה לאישה החמישית בתולדות המצעד שעשתה זאת, כשלפניה עשו זאת רק מדונה (38), ריהאנה (31), מריה קארי (28) וג'נט ג'קסון (27).
השיר הוא גם השיר ה-16 של סוויפט שהופיע לראשונה בעשירייה הפותחת במצעד, דבר שהפך אותה לאמן השני בהיסטוריה שהצליח לעשות זאת, כשלפניה עשה זאת רק הזמר-יוצר הקנדי דרייק, עם 20 שירים בסך הכול.
השיר הגיע למקום הראשון במצעד השירים הדיגיטליים, כאשר נמכר בלמעלה מ-79,000 עותקים.
הוא הפך לשירה ה-17 של סוויפט שכבש את פסגת המצעד.
בשבוע שלאחר מכן, הוא ירד למקום ה-13 אך זינק למקום הרביעי כאשר Lover יצא.
השיר שהה 20 שבועות ב-20 הגדולים של המצעד, מה שהפך אותו לשירה הראשון שעשה זאת, מאז "I Don't Wanna Live Forever" שיצא בשנת 2017. בהתחלה, דורג במקום ה-33 במצעד 40 שירי המיינסטרים על סמך ספירה של שלושה ימי מכירות בלבד; בהמשך הגיע למקום התשיעי.
הוא הופיע לראשונה במקום ה-35 במצעד 40 השירים למבוגרים והגיע בשיאו למקום השלישי.
נכון לאוגוסט 2020, נמכר בלמעלה מ-3 מיליון עותקים בארצות הברית.
בקנדה, דורג בארבעים הגדולים במצעד ה-AC, על סמך שלושה ימים ברדיו.
הוא הופיע לראשונה במקום הרביעי בקנדה הוט 100, והפך לשני מהאלבום שהצליח לעשות זאת.
בנוסף לכך, הוא כבש את פסגת מצעד הסינגלים של סין.
בבריטניה, השיר הופיע לראשונה במקום החמישי במצעד הסינגלים הבריטי, והפך לשירה ה-13 של סוויפט שנכנס לעשירייה הפותחת במצעד.
בשנת 2021, השיר קיבל את התואר פלטינה היות שנמכר בכ-600 אלף עותקים עד כה.
בסקוטלנד, השיר הגיע למקום הראשון במצעד הסינגלים הסקוטי, והפך לחמישי שלה שעשה זאת, כמו גם היותו השני שלה ברציפות מ-Lover שעשה זאת.
באירלנד, השיר הופיע לראשונה במקום החמישי, בדומה ל-"".
בגרמניה, השיר הופיע לראשונה במקום ה-37 במצעד הסינגלים הגרמני ובהמשך הגיע למקום ה-36. בהולנד, השיר הופיע לראשונה במקום ה-28 במצעד 100 הסינגלים ההולנדיים.
בבלגיה, השיר הגיע למקום ה-11 במצעד הרשמי של המדינה, תוך שבהמשך הגיע למקום השני.
בשוודיה הוא הופע לראשונה במקום ה-55 במצעד הרשמי של המדינה והגיע בשיאו למקום ה-35. באוסטרליה, השיר הגיע למקום השלישי במצעד הסינגלים האוסטרלי והיה לראשון מהאלבום שעשה זאת.
בניו זילנד, השיר הגיע למקום החמישי במצעד הסינגלים הניו זילנדי.
את הקליפ ביימה טיילור סוויפט ביחד עם דרו קירש, תוך שהוא הופק על ידי סוויפט וטודריק הול.
הקליפ שודר לראשונה ב-17 ביוני 2019, במהלך תוכנית הבוקר "בוקר טוב אמריקה".
הוא כולל בתוכו ידוענים רבים, שרובם להט"בים.
הופעתה של פרי מהווה סוף לסכסוך בינה לבין סוויפט, אם כי שתי האמניות סיימו את הסכסוך בפומבי מספר חודשים לפני כן.
מלכות דראג רבות, כולן מתמודדות עבר בתוכנית הטלוויזיה "המרוץ לדראג של רו פול" (פרט לריילי נוקס), מופיעות בסצנה המדוברת ביותר בקליפ, בה הן התחפשו לאמניות שונות מתעשיית המוזיקה.
טאטיאנה התחפשה לאריאנה גרנדה, טריניטי דה טאק התחפשת לליידי גאגא, דלתא וורק התחפשה לאדל, טריניטי ק.
בונה התחפשת לקארדי בי, ג'ייד ג'ולי התחפשה לטיילור סוויפט עצמה, ריילי נוקס התחפשה לביונסה, אדור דלאנו התחפשה לקייטי פרי ואקיריה שאנל דבנפורט התחפשה לניקי מינאז'.
הקליפ צולם בסנטה קלריטה, קליפורניה.
נכון לינואר 2021, מונה הצפיות שלו עומד על למעלה מ-234 מיליון צפיות, מה שהופך אותו לאחד מהקליפים הנצפים ביותר בשנת 2019.
הווידאו קליפ צולם בפארק קרוואנים צבעוני.
הוא מתחיל כאשר סוויפט מתעוררת בקרוואן שלה, לובשת חלוק רחצה מעל בגד ים, תוך שבתמונה שעל הקיר מצידה הימני כתוב הציטוט של שר, "אמא, אני איש עשיר".
סוויפט זורקת את הטלפון שלה על המיטה, והדבר יוצר ניצוצות אש הגורמים לקרוואן לבעור.
היא הולכת באדישות לבריכה, מתעלמת מהקרוואן הבוער שלה.
היא נכנסת לבריכה, שוכבת על מזרן מתנפח, בעודה מביטה במצלמה ושרה.
לאחר מכן, המצלמה מציגה את שאר התושבים בפארק הקרוואנים ומציגה את פעילויותיהם, כמו ריקודים (מייפילד), הרמת משקולות (הארט) השקיה (קוקס) ואת לוקהארט שמתעלף.
סוויפט עורכת גם מסיבת תה עם צוות השחקנים של "עין קווירית" והול.
בסצנה אחרת, מקעקע למברט את צמד המילים "קיץ אכזרי" (שהתגלו מאוחר יותר כשיר באלבום) על זרועה הימנית של דג'נרס.
בסצנה הבאה, סוויפט ותושבים אחרים משתזפים תוך שהם מתעלמים מהמפגינים ומקריאות הביניים שלהם.
לאחר מכן, הולך פורטר בין שני ההמונים, כשהוא לבוש בשמלה.
בחלק האחרון של הקליפ הסצנה היא "תחרות מלכת הפופ", בה מופיעות מלכות הדראג, כשהן מחופשות לאמניות שונות ועומדות בשורה.
רופול הולך מולן, כשהוא מחזיק בידיו כרית מפוארת עליה מונח כתר מעוטר באבני ברקת עם מוטיב של פלר דה ליס, אך במקום להכתיר זוכה, הוא זורק אותו לאוויר.
לאחר מכן מלחמת אוכל מתחילה, תוך שניתן לראות סוויפט כשהיא מחופשת לצ'יפס, בעת שפרי מחופשת להמבורגר.
השתיים מתקרבות זו לזו ובמקום אחר, ריינולדס מתחפש לנורמן רוקוול.
סוויפט ופרי מחייכות, רוקדות יחד ומתחבקות.
בסוף הקליפ, מופיעה הודעה הקוראת לצופים לחתום על עצומת ה-Change.org של סוויפט עבור הסנאט של ארצות הברית, במטרה להעביר את חוק השוויון.
הוא ספג שבחים חיוביים על האקטיביזם של סוויפט, בעוד שחלק טענו שהיא מנצלת לרעה את הקהילה הגאה ומשווה את הביקורות השליליות שספגה לחייהם של הלהט"בים.
כתבי עת וגופים תקשורתיים רבים ביניהם הניו יורק טיימס, וושינגטון פוסט, CNN, אייריש טיימס, ציינו כי השיר והקליפ היו ה"מהלך הפוליטי" ביותר של סוויפט.
ג'ון קרמניקה מהניו יורק טיימס שיבח את סוויפט על השילוב של ידוענים להט"בים ומלכות דראג בקליפ וציין כי מדובר ב"חגיגה ראויה", אך הוסיף שזה "כיסוי (עצמי) שמתקבל על הדעת".
בביקורת דומה, כתב וסלי מוריס שהוא מטיל ספק ביציאתו של הקליפ דווקא ביוני, במקביל לחודש הגאווה.
הוא כתב שזה "מעייף" והוסיף ש"התוצאה המוגמרת הייתה משובחת".
קרייג ג'נקינס מ-Vulture כתב שהשיר והקליפ "בעלי כוונות גדולות", אך ציין שסוויפט הסתכנה בספיגת ביקורות שליליות בעקבות כך.
דייב הולמס מ-Esquire שיבח את הבאת הידוענים לקליפ.
במאמר דעה שפרסם מייקל ארקנאו מ-NBC, הוא הסכים שסוויפט "התכוונה לטוב" כשהוציאה את הקליפ, אך מתח ביקורת על תיאורם של המפגינים האנטי-הומוסקסואליים, תוך שמתח ביקורת על הסצנה שלה עם קייטי פרי.
ספנסר קורנהאבר מהאטלנטיק ציין כי "בחיים האמיתיים, הקהילה הגאה מתמודדת עם המון סיסמאות מכוערות" והוסיף כי "כתיבת שירים כאלה אינה תורמת למצב".
נייתן מא מהאינדפנדנט כתב כי אותם המפגינים המופיעים בקליפ יכלו להיות מחופשים לפוליטיקאים שהצביעו נגד חוק התמיכה בקהילה הגאה.
אמילי ג'אשינסקי מ-The Federalist טענה שהקליפ אליטיסטי והוסיפה "שהוא לועג לאנשים דלי אמצעים וכסף".
להט"בים רבים גינו את הביקורות השליליות שהופנו כלפי הקליפ.
אמה גריי אליס מ-Wired כתבה "השיר גרר יותר ביקורות מאשר כמות המילים שלו", והוסיפה כי "אנשים טענו שהם מתעבים את חוסר המעורבות הפוליטית של סוויפט, ועכשיו כשהיא כן מעורבת בפוליטיקה ומביעה את דעותיה, הם עדיין מתעבים אותה".
דה אליזבת מ-InStyle סברה כי "היעדר אקטיביזם מוחלט אפשר לסוויפט להפוך לשק חבטות".
השחקן בריאן ג'ורדן אלווארז שיבח את הקליפ במהלך ריאיון ל-IndieWire, וקבע כי הוא "אסיר תודה בכל עת שמישהו, במיוחד מישהו עם השפעה גדולה, מביע חיוביות, אהבה ותמיכה בקהילת הלהט"ב".
השחקן בילי אייכנר שיבח את האקטיביזם של סוויפט באומרו "[קהילת הלהט"ב זקוקה] לכל בני ברית שאנחנו יכולים להשיג".
מעצב האופנה ואישיות הטלוויזיה טאן פראנס, שהופיע בקליפ, כינה את סוויפט כ"בעלת ברית חזקה", תוך שדיבר על כל המאורע.
בטקס פרסי הווידאו קליפים של MTV לשנת 2019, הווידאו קליפ של השיר קיבל תשע מועמדויות וזכה בשתיים מתוכן: "קליפ השנה" (הפעם השנייה בה זוכה סוויפט בקטגוריה, כשהקודמת לכך הייתה עם הקליפ לשירה "Bad Blood") ו"הקליפ הטוב ביותר בעל מסר חברתי".
השיר קיבל גם מועמדות בטקס פרסי גראמי ה-62 בקטגוריית "ביצוע סולו הפופ הטוב ביותר" והיה לשלישי שלה שעשה זאת, כשהקודמים לכך הם "Shake It Off" (2015) ו-"Blank Space" (2016).
ב-1 ביוני 2019 יזמה סוויפט עצומה ב-Change.org, שנקראה "תמיכה בחוק השוויון", שנועדה עבור תמיכת הסנאט של ארצות הברית, בהעברת חוק השוויון הפרו-להט"בי בקונגרס המדינה; החוק אוסר על אפליה "על רקע מין, נטייה מינית, זהות מגדרית או היריון, לידה או מצב רפואי, כמו גם אפליה מינית".
כמו כן, הוצגה הודעה הקוראת לצופים לחתום על העצומה שהופיעה בסוף הקליפ של "You Need to Calm Down"; נכתב בה: "בואו נראה את גאוותנו באמצעות דרישה לאומית ונדאג שהחוקים שלנו באמת יתייחסו לכל אזרחינו באופן שווה.
אנא חתמו על עצמותי לתמיכה של הסנאט בחוק השוויון ב-Change.org".
החל מ-12 באפריל 2020, יש לעצומה למעלה מ-704,000 חתימות, כולל אלה של סנאטורים דמוקרטים ומועמדים לנשיאות כמו אליזבת וורן, איימי קלובשר, אד מרקי, קירסטן ג'יליברנד, טים קיין, קורי בוקר ובטו או'רורק.
סוויפט הפנתה מכתב לסנאטור הרפובליקני למאר אלכסנדר מטנסי, מדינת מולדתה וביקשה ממנו ומהסנאטורים האחרים לתמוך בחוק.
היא כתבה כי "לאפשר לאזרחים אמריקאים עבודה או דיור על בסיס מי שהם אוהבים או איך שהם מגדירים את עצמם זה לא אמריקאי, ואפילו אכזרי".
יציאתו של "You Need to Calm Down" הובילה לעלייה בתרומות לעמותה הלא-ממשלתית הלהט"בית, GLAAD, תוך ששמה הופיעה בשיר עצמו: "".
בתגובה, GLAAD פתחה גיוס תרומות בפייסבוק שיעדה היה 1,300 דולרים; גיוס התרומות הופנה בעיקר כלפי מעריציה של סוויפט, תוך שסכום התרומה הפופולרי ביותר היה 13 דולרים, בעקבות היותו מספר המזל של סוויפט.
אנתוני ראמוס, אחד מהמנהלים ב-GLAAD, הצהיר כי סוויפט "היא אחת מכוכבות הפופ הגדולות בעולם; העובדה שהיא ממשיכה להשתמש בפלטפורמה ובמוזיקה שלה כדי לתמוך בקהילת הלהט"ב ובחוק השוויון היא סימן אמיתי להיותה בת ברית.
"You Need to Calm Down" הוא המנון הגאווה הטוב ביותר ואנחנו שמחים לראות את טיילור עומדת לצד קהילת הלהט"ב כדי לקדם שוויון וקבלה בחודש הגאווה הזה".
ראמוס הדגיש כי מרבית מהתרומות היו בסכום של 13 דולרים.
שרה קייט אליס, המנכ"לית והנשיאה של GLAAD הצהירה: "טיילור סוויפט ממשיכה להשתמש בפלטפורמה שלה כדי למגר אפליה וליצור עולם בו כל אחד יכול לחיות את החיים שהוא רוצה לחיות.
GLAAD כל כך אסירת תודה על תרומתה ותמיכתה במאמצים שלנו לקידום השוויון, ועל עבודתה השוטפת לנאום בעד מה שהוגן, צודק וכולל בתוכו את נושא הלהט"ב.
באקלים הפוליטי והתרבותי המפלג של ימינו, אנו זקוקים לבעלי ברית נוספים כמו טיילור, המעבירים מסרים חיוביים ומרוממים ללהט"בים בכל מקום".
הנאום בטלוויזיה הוביל לזינוק במספר החתימות על העצומה.
למחרת, הוציא הבית הלבן הודעה; ג'אד דיר, סגן דוברת הבית הלבן, אמר כי "ממשל טראמפ מתנגד לחלוטין לאפליה מכל סוג שהיא ותומך ביחס שווה לכולם; עם זאת, הצעת החוק שהועברה על ידי הבית במתכונתו הנוכחית עלולה לערער את האחריות ההורית".
סוויפט ביצעה את השיר בשידור חי בפעם הראשונה באירוע המוזיקה של אמזון בשנת 2019. בנוסף לכך, הוא הושמע בפרסומות של אמזון מיוזיק.
ב-22 באוגוסט היא ביצעה את השיר במהלך אירוע מוזיקה ששודר על ידי "בוקר טוב אמריקה" בסנטרל פארק.
ביום שלמחרת היא ביצעה אותו בגרסה אקוסטית בסיריוס XM.
היא ביצעה אותו גם במהלך פרסי הווידאו קליפים של MTV לשנת 2019 ביחד עם "Lover", תוך שכללה אותו ברשימת השירים שביצעה באירוע המוזיקה של רדיו BBC 1, שהתקיים בלייב לאונג'.
ב-9 בספטמבר ביצעה סוויפט את השיר הופעה חד-פעמית (City of Lover) בפריז, צרפת.
ב-17 במאי 2020 הופצה ההופעה ברשתות הסטרימינג וברשתות הדיגיטליות.
ב-19 באוקטובר היא ביצעה את השיר באירוע הצדקה של אנחנו יכולים לשרוד בלוס אנג'לס.
ב-10 בנובמבר היא ביצעה את השיר במהלך חגיגת חג הרווקים של עליבאבא בשאנגחאי, הרפובליקה העממית של סין.
ב-8 בדצמבר ביצעה סוויפט את השיר ב-Jingle Bell Ball ששודר על ידי קפיטול FM, בלונדון.
ב-13 בדצמבר היא ביצעה את השיר ב-Jingle Ball ששודר בחסות iHeartRadio על ידי Z100, בניו יורק.
להקת הרוק הבריטית יונאקה הקליטה מחדש את השיר למהדורת Spotify Singles, באוגוסט 2019. הזמרת-יוצרת האמריקאית קלי קלרקסון הקליטה מחדש את השיר בפרק בתוכנית הטלוויזיה שלה, "The Kelly Clarkson Show", לציון חודש הגאווה בשנת 2020.
היוטיובר ג'ון פסולד עשה מאשאפ של "You Need to Calm Down" עם "Ripped Pants" מ"בובספוג מכנסמרובע", "" מ-Super Mario Odyssey ו"נישואי פיגארו" מאת וולפגנג אמדאוס מוצרט.
סטרימינג והורדה דיגיטלית – רמיקס מאת קלין בנדיט
"You Need to Calm Down" (רמיקס מאת קלין בנדיט) – 2:32
ג'ואל ליטל – כתיבה, הפקה, תכנות תופים, כלי מקלדת, הנדסת הקלטה, אולפן הקלטות
סרבן גניאה – מיקסינג, אולפן הקלטות
ג'ון האנס – הנדסת מיקס, אולפן הקלטות
מקוםתאריםמכירותאוסטריה (IFPI Austria)זהב15,000אוסטרליה (ARIA)פלטינה 3×210,000ארצות הברית (RIAA)פלטינה 3×3,000,000דנמרק (IFPI Denmark)זהב45,000הממלכה המאוחדת (BPI)פלטינה600,000נורווגיה (IFPI Norway)פלטינה60,000ניו זילנד (RMNZ)זהב15,000סין (QQ Music)68,000פולין (ZPAV)זהב10,000פורטוגל (AFP)זהב5,000 מכירות + הזרמת מדיה בלבד
אזורתאריך יציאהפורמטגרסהחברת תקליטיםמקורכלל העולם14 ביוני 2019הזרמת מוזיקה • הורדה דיגיטליתרגילהריפבליקאיטליה17 ביוני 2019רדיו להיטים עכשווייםיוניברסלארצות הברית18 ביוני 2019ריפבליקכלל העולם20 באוגוסט 2019סטרימינג • הורדה דיגיטליתרמיקס מאת קלין בנדיטריפבליק17 במאי 2020סטרימינג • הורדה דיגיטליתלייבריפבליק
"You Lay a Whole Lot of Love on Me" הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הראשון, Shania Twain.
השיר יצא לאור ב-13 ביולי 1993, כסינגל השני מתוך האלבום, וכסינגל השלישי של טוויין.
השיר יצא בפורמט של תקליט 7 אינץ', קלטת שמע ותקליטור.
השיר נכתב על ידי האנק ביץ' ביחד עם פורסט בורדר והופק על ידי הרולד שד ונוארו וילסון, שהפיקו עבור טוויין את הסינגל הקודם שלה, "Dance with the One That Brought You".
הווידאו קליפ של השיר צולם במונטריאול שבקנדה באוגוסט 1993, ופורסם בספטמבר של אותה השנה.
במסגרת ביקורות לשירים ישנים, נערכה ביקורת על השיר ב-CountryUniverse.
"You Win My Love" (בעברית: "זכית באהבה שלי") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, The Woman in Me.
השיר יצא לאור ב-27 בינואר 1996, כסינגל החמישי מתוך האלבום, וכסינגל השמיני של טוויין.
בשונה מ-"" ו-"" השיר נכתב, הולחן והופק על ידי רוברט ג'ון "מאט" לאנג בלבד, ללא השתתפותה של טוויין.
הווידאו קליפ המלא שיצא עבור השיר בוים על ידי סטיבן גולדמן וצולם באורלנדו, פלורידה שבארצות הברית.
הקליפ צולם בין 14 בינואר ל-15 בינואר 1996, ופורסם כמה ימים לאחר מכן.
בקליפ ניתן לראות את טוויין כשהיא מתחרה במרוץ מכוניות.
נכון ל-31 באוגוסט 2019, מונה הצפיות של הקליפ עומד על כ-6.2 מיליון צפיות.
"You Don't Own Me" (בעברית: "אתה לא הבעלים שלי") הוא שיר פופולרי, שנכתב על ידי כותבי השירים מפילדלפיה, ג'ון מדרה ודייוויד ווייט, והוקלט בשנת 1963 על ידי לסלי גור, כשהייתה בת 17. זהו השיר השני בפרסומו של גור והסינגל האחרון שלה שהגיע לעשירייה הראשונה במצעד כלשהו.
ב-27 בנובמבר 2016, יחד עם עוד 24 שירים, נבחר השיר להיכל התהילה של גראמי (Grammy Hall of Fame).
השיר מבטא מתן שוויון זכויות מאוים, מכיוון שהזמרת אומרת לאוהב/ת שלה שהיא/הוא לא הבעלים שלה, ושהם לא יגידו לה מה לעשות או מה לומר, ושהם לא ישימו אותה כתצוגה.
מילות השיר הפכו השראה לנשים צעירות ולעיתים מצוטטות כגורם לגל השני של הפמיניזם.
גור אמרה, "ההתייחסות שלי לשיר הייתה: אני בת 17, איזה דבר נפלא, לקום על במה ו"לעשות לא" עם האצבע לאנשים, ולשיר שאתה לא הבעלים שלי." בהודעה על הפטירה של גור בניו יורק טיימס, "You Don't Own Me" כונה כ"מתריס באופן בל-יימחה".
השיר הגיע למקום השני בבילבורד הוט 100 בארצות הברית.
השיר נשאר במקום השני שלושה שבועות ברציפות ב-1 בפברואר 1964, ולא הצליח לעקוף את להיט הביטלס, "I Want to Hold Your Hand.
למרות זאת, השיר הפך ללהיט השני המצליח ביותר של גור, לצד "It's My Party".
השיר היה הסינגל האחרון של גור שהגיע לעשירייה הראשונה במצעד פזמונים.
הזמרת הקנדית מישל ריצ'רד (fr) הקליטה גרסה צרפתית לשיר, שכותרתה "Je suis libre", בשנת 1964.
דאסטי ספרינגפילד הוציאה גרסה לשיר, באלבומה משנת 1964, "A Girl Called Dusty" (בריטניה) ו"Stay Awhile/I Only Want to Be With You" (ארצות הברית).
השיר הופיע שוב באלבום שלה משנת 1965 Ooooooweeee!!!
בשנת 1973, האחים אורמסבי מניו זילנד הוציאו את הגרסה הראשונה לשיר זה שביצעו גברים.
הגרסה שלהם זכתה להצלחה, כשהגיעה לעשירייה הראשונה באוסטרליה באותה השנה.
גרסת קלאוס נומי הייתה סינגל האולפנים הראשון שלו שיצא ונכלל באלבום שנקרא על שמו, שיצא בשנת 1981.
ג'ואן ג'ט הוציאה גרסת כיסוי של השיר באלבום הבכורה שלה, שנקרא במקור Joan Jett, אך יצא מחדש בתור Bad Reputation.
ההקלטה הראשונה של הסינגל הידוע שלה, Love Rock 'n' Roll, הייתה הוצאה שרק באירופה הוצא בה צד A כפול עם "You Don't Own Me" שיצא בשנת 1979. גרסתה של ג'ואן נאמנת מדי למקור, רמת העצמאות המתריסה נשארה בווקאלים (שירה), אך עם הסגנון הקולי המובהק של ג'ואן.
Blow Monkeys ביצעו גרסת כיסוי לשיר עבור הסרט "ריקוד מושחת" משנת 1987. השיר מבוצע בצורה דומה למקור אך מנקודת מבט גברית ללא שינוי במילים מגרסתה של גור.
השיר הוקלט כשיר RB יותר מאשר כשיר פופ רצוף.
אנדרה חאזס, זמר פולק הולנדי, הקליט גרסה בשפה ההולנדית לשיר בשנת 1981 לאלבומו, Gewoon André; "Zeg Maar Niets Meer", שהיה פופולרי באירופה, והגיע למקום השני במצעד ההולנדי בתחילת 1982.
בשנת 1998 שרה אווה פילארובה גרסה צ'כית בשם "Cesta končí" באלבום Requiem.
השיר מספק רגע מפתח בסוף סרט משנת 1996 בשם "מועדון האקסיות" (מועדון הנשים הראשונות).
שלוש "הנשים הראשונות" - בט מידלר, דיאן קיטון וגולדי הון – פורצות לשירה ולריקוד, מתנצחות בניצחון על האקסים האנוכיים שלהן.
קיטון שרה בסרט הקומדיה הרומנטית "הרומן שלי עם אנני" משנת 1977 והאן הוציאה LP בשנת 1972, אך אף לא אחת מהן לא היו ידועות בקולותיהן.
גרסה זו יצאה באופן מסחרי בשנת 1997 בחברת התקליטים האמריקאית, קולומביה רקורדס: XPCD842.
הזמרת האמריקאית סלינה גומז נהגה לבצע גרסת כיסוי לשיר במהלך סיבוב ההופעות "Revival Tour".
במהלך העונה השביעית של תוכנית הכישרונות הישראלית "הכוכב הבא", ביצעה המתמודדת אלה לי להב את השיר באודישן הראשון שלה מול השופטים.
לשיר בוצעה גרסת כיסוי על ידי הזמרת וכותבת השירים האוסטרלית גרייס, ויצא כסינגל הבכורה שלה.
הוא מציג את הראפר האמריקאי ג'י איזי.
גרסת גרייס הופקה על ידי קווינסי ג'ונס, שהפיק גם את ההקלטה המקורית של לסלי גור, ופרקר איג'יל.
הוא יצא לאור ב-17 במרץ 2015, חודש לאחר מותה של לסלי גור, והגיע למקום הראשון במצעד המוזיקה האוסטרלי - ARIA, לאחר מכן קיבל אישור של 3× פלטינה מטעם ה־ARIA.
השיר זכה להצלחה גם בניו זילנד, והגיע במקום החמישי במשך שבועיים רצופים, ובבריטניה הגיע לשיא במקום הרביעי.
בריאיון ל־House of Fraser, אמרה גרייס "[קווינסי ג'ונס] סיפר לי איך השיר יצא במהלך התנועה הפמיניסטית ואיך הוא היה אמירה כה חזקה.
אהבתי את השיר, התחלתי לחקור על לסלי גור והתאהבתי בה כאומנית.
[אתה לא הבעלים שלי] ממש עורר בי השראה."
השיר הוצג בטריילר השלישי לסרט משנת 2016, "יחידת המתאבדים" והופיע באלבום הפסקול של הסרט.
השיר נכלל בפתיחת הפרק השמיני של הסדרה ריברדייל במרץ 2017, כמו כן, גם במוזיקת רקע עבור תשדיר הפרסומת לרכב משנת 2018, פורד מוסטנג GT, עם הלן האנט ואוון רייצ'ל ווד.
קליפ בבימויו של טיילור כהן יצא לאור ב-1 ביוני 2015.
"You Don't Know Me" (בעברית: "אתה לא מכיר אותי") הוא שיר של הדי ג'יי ומפיק התקליטים האנגלי ג'קס ג'ונס בהשתתפות הזמרת הבריטית ריי.
השיר מסמפל את קו הבס של הלהיט של .A.N.D.Y.
Booka Shade משנת 2005 "Body Language", והוא יצא להורדה דיגיטלית בהממלכה המאוחדת ב־9 בדצמבר 2016, באמצעות חברת פולידור רקורדס בבריטניה.
השיר הגיע בשיאו למקום השלישי במצעד הסינגלים הבריטי.
סרטון עם מילות השיר ושמע יצא לראשונה ליוטיוב ב־8 בדצמבר 2016, בחשבון ה־YouTube הרשמי של ג'קס ג'ונס.
גרסה חיה של השיר הועלתה אף היא, שבה הופעת קמע של הראפר הבריטי סטורמזי (Stormzy).
ביוטיוב צבר השיר למעלה מ-200 מיליון צפיות.
מדינה תאריך פורמט גרסה חברת תקליטים הממלכה המאוחדת 9 בדצמבר 2016 הורדה דיגיטלית מקורי פולידור רקורדס איטליה 27 בינואר 2017 CHR יוניברסל ארצות הברית 21 במרץ 2017 הממלכה המאוחדת 14 ביוני 2017 הורדה דיגיטלית רמיקס של דרה סקולפולידור רקורדס
You Make It Feel Like Christmas (בעברית: אתה גורם לזה להרגיש כמו חג מולד) הוא אלבום חג המולד הראשון של הזמרת גוון סטפאני ואלבומה הרביעי, אשר יצא ב-6 באוקטובר 2017 על ידי אינטרסקופ רקורדס.
את האלבום הפיקו בוסבי ואירק ולנטיין ביחד עם סטפאני עצמה ששימשה כמפיקה בפועל.
האלבום הגיע למקום הראשון במצעד אלבומי החג.
האלבום מכיל 6 גרסאות כיסוי לשירי חג מולד ידועים ו-6 שירים מקוריים אשר נכתבו על ידי סטפני עצמה, בוסבי וג'סטין טרנר.
סטפני אמרה כי הרעיון שלה ליצירת האלבום צץ במהלך טיול באוקלהומה עם בן זוגה בלייק שלטון.
בעקבות כך היא החלה לכתוב שירים לאלבום.
היא החלה להקליט את האלבום באוגוסט כאשר במהלך ההקלטות הודלפו מספר שירים מה שגרם לסטפני בסופו של דבר לאשר את יציאת האלבום בספטמבר.
השירי המקוריים של האלבום נכתבו בהשראת מערכת היחסים שלה עם שלטון.
מתוך האלבום יצאו 3 סינגלים כאשר הסינגל הראשון היה השיר: "You Make It Feel Like Christmas" בשיתוף עם שלטון.
השיר אמנם לא זכה להצלחה אך בחלק מהמדינות זה היה שיר הסולו הראשון שלה שהופיע במצעדים של מדינות אלו מזה שנים.
לשיר יצא קליפ מאוחר יותר ב-2018.
הסינגל השני מהאלבום היה השיר "Santa Baby" אך הוא יצא באיטליה בלבד בעוד בשאר העולם הוא יצא לאור כסינגל שיווקי ביחד עם השיר "Christmas Eve".
השיר "Secret Santa" יצא כסינגל השלישי מהאלבום אך הוא יצא בחג המולד של 2018. על מנת לדם את האלבום הופיעה סטאפני בתוכניות טלוויזיה שונות כמו תוכניות האירוח של ג'ימי פאלון ואלן דג'נרס ובתוכנית "Today".
בנוסף היא צילמה ספיישל טלוויזיוני בשם "Gwen Stefani's You Make It Feel Like Christmas" אשר שודר על ידי רשת NBC.
שנה לאחר יציאת האלבום יצאה לו מהדורה חדשה עם שני שירים חדשים ו-3 גרסאות כיסוי חדשות.
האלבום קיבל ברובו ביקורות חיוביות ממבקרי המוזיקה אשר שיבחו את היכולת של סטפאני לשלב מוזיקת חג מולד קלאסית עם מוזיקת חג מודרנית.
עם זאת חלק מהמבקרים לא אהבו את השירים המקוריים בטענה שהם לא מספיק חגיגיים לאווירת חג.
מבחינה מסחרית, האלבום לא הצליח לשחזר את הצלחת שלושת האלבומים הקודמים כאשר הגיע למקום ה-16 בלבד בארצות הברית ופתח עם 10,000 עותקים בשבוע הבכורה שלו ואף לא זכה להצלחה גם במדינות אחרות בעולם.
אם כי כל שירי האלבום (כולל מהדורות מורחבות) הצליחו להיכנס למצעד השירים הדיגיטלי של ארצות הברית.
You Should Be Here (בעברית: אתה צריך להיות כאן) הוא המיקסטייפ השני של הזמרת-יוצרת והפזמונאית האמריקאית קלאני.
המיקסטייפ יצא לאור ב-28 באפריל 2015 על ידי חברת התקליטים TSNMI.
המיקסטייפ הגיע למקום ה-36 במצעד הבילבורד 200.
You Should Know הוא סינגל שהוקלט על ידי הראפרית האמריקאית רפסודי בשיתוף הראפר האמריקאי באסטה ריימס.
השיר יצא לאור ב-1 בספטמבר 2017, כסינגל הראשון והמוביל מתוך האלבום, על ידי חברות התקליטים ג'מלה רקורדס ורוק ניישן.
השיר נכתב על ידי רפסודי, טי-מו, אורגנייזד נויז, אריק גבאואר, ביג ג'יפ, סליפי בראון, חוג'ו, מרנה בישוטי, 9th Wonder, סי-לו גרין, והופק על ידי 9th Wonder בדומה לשאר שירי האלבום.
השיר הוא בסגנון ההיפ הופ אשר מאפיין שירים נוספים מהאלבום.
"You Should Be Sad" (בעברית: "אתה צריך להיות עצוב") הוא סינגל שהוקלט על ידי הזמרת-יוצרת האמריקאית הלסי, מתוך אלבום האולפן השלישי שלה, Manic.
השיר יצא לאור ב-10 בינואר 2020, על ידי חברת התקליטים קפיטול רקורדס, כסינגל השישי מתוך האלבום.
השיר נכתב על ידי הלסי וגרג קורסטין והופק על ידי גרג קורסטין גם כן.
זאת תוך שאיגוד תעשיית ההקלטות האוסטרלי העניק לשיר את תואר הפלטינה, על מכירות של למעלה מ-70,000 עותקים במדינה.
הווידאו קליפ הרשמי של השיר פורסם ב-10 בינואר 2020, בשידור חי.
בתחילת הקליפ, ניתן לראות את הלסי, כשהיא יוצאת מהרכב שלה ונכנסת למבנה ישן שם היא פושטת את בגדיה ונותרת עם בגדים מינימליים.
בחודש יוני 2020, מגזין בילבורד כלל את השיר ברשימת "50 השירים הטובים ביותר עד כה של שנת 2020".
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה1,000,000בריטניה (BPI)זהב400,000ניו זילנד (RMNZ)זהב15,000קנדה (Music Canada)פלטינה80,000 מכירות + הזרמת מדיה בלבד
מדינה תאריך יציאה פורמט חברת תקליטיםגרסה מקור עולם 10 בינואר 2020הזרמת מוזיקה • הורדה דיגיטליתקפיטולרגילה אוסטרליהרדיו שירים עכשוויים ארצות הברית14 בינואר 2020 איטליה 17 בינואר 2020יוניברסל הממלכה המאוחדת24 בינואר 2020 קפיטול עולם 14 בפברואר 2020סטרימינג • הורדה דיגיטליתרמיקס מאת טייסטו איטליה רדיו שירים עכשווייםיוניברסל
האלבום זכה להצלחה גדולה בארצות הברית כאשר נמכר בלמעלה מ-4 מיליון עותקים במדינה ובכך היה זכאי ל-4 מעמדות פלטינה.
האלבום דורג במצעד הבילבורד 200 השנתי במשך שנתיים ברציפות ובסוף העשור הוכתר כאלבום ה-78 המצליח ביותר בארצות הברית באותו העשור.
בנוסף, זכה להצלחה גם בקנדה שם הגיע למעמד פלטינה כפולה ובאוסטרליה שם הגיע למעמד פלטינה.
על אף ההצלחה הגדולה, ביקורות האלבום היו מעורבות כאשר הרבה מהמבקרים טענו שהשירים באלבום לא עשו צדק עם הכישרון של ריימס.
מתוך האלבום יצאו שני סינגלים: הסינגל הראשון היה השיר "You Light Up My Life" אשר יצא לאור ב-26 באוגוסט 1997 והוא למעשה גרסת כיסוי לשיר של הזמרת קוויטקה סיסיק.
השיר לא זכה להצלחה כאשר דורג במקום ה-48 בלבד במצעד שירי הקאנטרי האמריקאי אך דורג במצעד הבילבורד הוט 100 והיה לשירה הראשון שלה לעשות זאת מאז סינגל הבכורה שלה.
הסינגל השני היה השיר "On the Side of Angels" אשר יצא ב-11 באוקטובר 2007 ובניגוד לשיר הקודם זכה להצלחה כאשר דורג במקום הרביעי במצעד שירי הקאנטרי.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה 4×4,000,000קנדה (Music Canada)פלטינה 2×200,000 מכירות + הזרמת מדיה בלבד
"You Lost Me" (בעברית: "אתה איבדת אותי") הוא סינגל שהוקלט על ידי הזמרת-יוצרת האמריקאית כריסטינה אגילרה, מתוך אלבום האולפן השישי שלה, Bionic.
השיר יצא לאור ב-27 ביוני 2010, על ידי חברת התקליטים תקליטי RCA, כסינגל השלישי מתוך האלבום.
השיר נכתב על ידי כריסטינה אגילרה, סיה וסמואל דיקסון והופק על ידי סיה וסמואל דיקסון גם כן.
בנוסף ל-"You Lost Me", כתבה הזמרת-יוצרת האוסטרלית סיה, עבור אגילרה גם את השירים "All I Need", "I Am", "Stronger Than Ever", ו-"Blank Page".
פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.
הווידאו קליפ של ל-"You Lost Me" בוים על ידי אנתוני מנדלר, שידוע בזכות עבודתו עם אמנים כמו שאקירה, ריהאנה, לנה דל ריי וג'ניפר לופז.
בנוסף לכך, חשפה אגילרה באחד מהראיונות כי במהלך הקליפ, היה שימוש בלמעלה מ-90 קילו של פחם.
הקליפ פורסם בערוץ ה-Vevo שלה.
נכון לינואר 2022, מונה הצפיות של הקליפ עומד על למעלה מ-95 מיליון צפיות.
מדינהתאריך יציאהפורמטחברת תקליטיםמקורארצות הברית27 ביוני 2010רדיו להיטים עכשווייםתקליטי RCAבלגיה2 ביולי 2010רמיקס דיגיטליאיטליה2 ביולי 2010הולנד2 ביולי 2010פינלנד5 ביולי 2010נורווגיה5 ביולי 2010קנדה6 ביולי 2010ספרד6 ביולי 2010ארצות הברית6 ביולי 2010אוסטריה9 ביולי 2010גרמניה9 ביולי 2010עולם30 ביולי 2010מיני-אלבום דיגיטלישווייץ20 באוגוסט 2010רמיקס דיגיטליגרמניה3 בספטמבר 2010תקליטורסוני מיוזיק אנטרטיינמנטהממלכה המאוחדת17 באוקטובר 2010מיני-אלבום דיגיטליתקליטי RCA
"You Never Gave Up on Me" (בעברית: מעולם לא ויתרת עליי) הוא סינגל שנכתב על ידי לסלי פרל והוקלט על ידי הזמרת-יוצרת האמריקאית קריסטל גייל.
השיר יצא לאור ב-20 בפברואר 1982, כסינגל השני מתוך האלבום, Hollywood, Tennessee.
השיר נכתב על ידי לסלי פרל והופק על ידי אלן ריינולדס.
במקור, הוציאה גייל את אלבום האולפן שלה Hollywood, Tennessee, כבר באוגוסט 1981, תוך שהשיר נכלל בו כרצועה, אך לא יצא מתוכו כסינגל.
בהמשך, הוחלט להוציא את השיר כסינגל רשמי מתוך האלבום, על מנת לעזור בקידומו.
כמה עשורים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם מיליון השמעות.
השיר הוא מעין דו-שיח בין גייל לבן הזוג שלה.
בתחילת השיר, מספרית גייל על כל הפעמים שבן הזוג שלה תמך בה ועזר לה לקום בעת שנפלה, תוך שזו העניקה לו יחס מזלזל ולא טוב שהיה גורם למישהו אחר לעזוב אותה.
בהמשך, היא אומרת כי "מעולם לא ויתרת עליי כשוויתרתי עליך" ובעצם טוענת שבן הזוג שלה מעולם לא ויתר עליה.
באחד מבתי השיר, אומרת גייל כי "היו פעמים בהן יכולת לארוז את חפציך ולעזוב אותי" ובעצם מתארת את בן הזוג שלה כאחד שבאמת אהב אותה בכל מצב.
אזורתאריך יציאהפורמטחברת תקליטיםמקורעולם20 בפברואר 1982תקליטקולומביה
You Remain (בעברית: את נשארת) הוא שיר של הדי ג'יי והמפיק הצרפתי ומפיק התקליטים קונגס, בהשתתפות ההרכב המוזיקלי ריטואל .
השיר יצא לאור ב-27 באוקטובר 2016 כהורדה דיגיטלית בצרפת, כסינגל הרביעי מתוך אלבום הבכורה שלו, Layers (2016).
השיר נכתב על ידי קונגס, אדם מידגלי, טומי בקסטר וגז או'קונל.
הקליפ לשיר פורסם ב-27 באוקטובר 2016 בערוץ ה-Vevo של קונגס ביוטיוב.
מדינהתאריךפורמטחברת תקליטיםצרפת 27 באוקטובר 2016 הורדה דיגיטלית האוס אוף ברקלי
"You Got Me" הוא שיר של להקת ההיפ הופ "דה רוטס", בהשתתפותה של הזמרת אריקה באדו (ששרה את הפזמון) ושל איב, שהייתה ידועה אז בשם Eve of Destruction, אשר שרה ראפ בבית השני, אך אינה מופיעה בקליפ.
הרצועה יצאה כסינגל מתוך אלבום האולפן הרביעי של הלהקה, Things Fall Apart (1999).
"You Got Me" נכתב על ידי המוזיקאית ג'יל סקוט, שהקליטה שירה לפזמון ולגשר של השיר.
החלק שלה הוקלט לאחר מכן על ידי באדו בהתעקשות MCA Records, שרצו שיתוף פעולה בעל פרופיל גבוה יותר לסינגל הראשי של האלבום (באותה תקופה, סקוט הייתה יחסית לא ידועה מחוץ לפילדלפיה).
כאשר הקבוצה יצאה לאחר מכן לסיבוב הופעות, הצטרפה אליהם סקוט במהלך ביצוע השיר.
הגרסה המקורית יצאה מאוחר יותר באוסף "Home Grown!
השיר זיכה את דה רוטס ובאדו ב"פרס גראמי עבור ביצוע הראפ הטוב ביותר של צמד/להקה" בשנת 2000.
את הקליפ של "You Got Me" ביים צ'ארלס סטון השלישי והוא מציג הופעת אורח של הראפר והשחקן קומון.
"You Right" הוא סינגל של הזמרת והראפרית האמריקאית דוג'ה קאט והזמר הקנדי דה ויקנד.
השיר יצא לאור ב-24 ביוני 2021, על ידי חברות התקליטים קימוסבי רקורדס ו-RCA רקורדס, כסינגל השני מתוך אלבום האולפן השלישי של דוג'ה קאט, Planet Her.
גרסה מורחבת של השיר יצאה לאור ב-27 ביוני 2021, כחלק מגרסת הדלוקס של Planet Her.
דוג'ה קאט הביעה את רצונה שדה ויקנד יופיע באלבום האולפן השלישי שלה Planet Her במהלך תהליך ההקלטה שלו.
בתחילה הראתה לו שיר אחד שהיא עצמה חשבה שהוא "השיר המושלם".
לפי דוג'ה קאט, השיר הזה "בסופו של דבר לא עבד", אולם לאחר שהשמיעה לו את גרסת הסולו המקורית של "You Right", הוא נעשה "אובססיבי" אליו והם החליפו את אחד מהבתים של דוג'ה קאט בשיר בבית של דה ויקנד.
קיומו של השיר ומעמדו כסינגל השני מתוך האלבום הוכרזו ב-22 באפריל 2021, בראיון במגזין בילבורד עם דוג'ה קאט, בו תרם דה ויקנד את ההצהרה: "דוג'ה היא כוכבת, ויצר יקום ייחודי שאתה רק רוצה לאבד את עצמך בו.
יש לה דחף כזה וחזון יצירתי עצום שנראה את השפעתו עוד הרבה מאוד זמן".
במהלך ראיון בטקס פרסי המוזיקה של בילבורד 2021 בסוף מאי, דוג'ה קאט אישרה שהשיר יהיה הסינגל השני מתוך האלבום לאחר "Kiss Me More".
השיר מציין את שיתוף הפעולה השני בין דוג'ה קאט לדה ויקנד, לאחר הרמיקס לשיר "In Your Eyes" משנת 2020.
מגזין Vulture, במהלך סקירתו על Planet Her, תיאר את "You Right" כשיר המשמש לתעל את תחושת הרחמים העצמיים.
וידאו קליפ לשיר יצא לצד האלבום ב-24 ביוני 2021. דוג'ה קאט הופיעה בפרק של סדרת Released של YouTube Originals לצד צאת הקליפ.
בקליפ, בבימויו של קוונטין דרונזייר, דוג'ה קאט נמצאת בממלכה אלתית בסגנון המיתולוגיה היוונית בין העננים.
היא שרה על הפיתויים שלה לבגוד בחבר שלה (בגילומו של הדוגמן כריס פיטרסן) עם דה ויקנד, שמנסה לשכנע את דוג'ה קאט לנהל את הרומן.
הקליפ מושפע מאסטרולוגיה, כשדוג'ה קאט ודה ויקנד נותנים מחווה לסימנים האסטרולוגיים שלהם.
דוג'ה קאט היא מזל מאזניים, המיוצג על ידי מאזניים.
בתחילת הקליפ, דוג'ה קאט מופיעה כששיערה מעוצב כסמל גלגל המזלות, והיא שרה באמצע סולם איזון גדול.
דה ויקנד הוא מזל דלי, המיוצג על ידי נושא המים.
כשהוא מופיע בקליפ, הוא שופך מים מגביע המזלות על דוג'ה קאט.
מקוםתאריםמכירות אוסטרליה (ARIA) פלטינה 2× 140,000 ארצות הברית (RIAA) פלטינה 2× 2,000,000 ברזיל (Pro-Música Brasil) זהב 20,000 הממלכה המאוחדת (BPI) כסף 200,000 נורווגיה (IFPI Norway) זהב 30,000 פורטוגל (AFP) זהב 5,000סטרימינגיוון (IFPI Greece)זהב1,000,000† מכירות + הזרמת מדיה בלבד† הזרמת מדיה בלבד
אזורתאריך יציאהפורמטחברת תקליטיםמקורעולם24 ביוני 2021סטרימינגקימוסבי • RCAארצות הברית29 ביוני 2021רדיו להיטים עכשווייםרדיו קצבי עכשווי
You Signed Up for This הוא אלבום הבכורה של הזמרת-יוצרת הבריטית מייסי פיטרס.
האלבום יצא לאור ב-27 באוגוסט 2021, על ידי חברת התקליטים ג'ינג'רברד מאן רקורדס.
פיטרס החלה את קריירת המוזיקה שלה כשהחלה להעלות ליוטיוב שירים מקוריים משלה בשנת 2015. לאחר מכן הוציאה את מיני-אלבום הבכורה שלה, Dressed Too Nice for a Jacket (2018), ואת המיני-אלבום השני שלה, It's Your Bed Babe, It's Your Funeral (2019), על ידי חברת התקליטים אטלנטיק רקורדס.
בקיץ 2020, פיטרס החלה לעבוד על אלבום הבכורה שלה כאשר עברה להתגורר בקוטג' בו החלה לכתוב.
"Psycho" היה השיר האחרון שהוקלט לאלבום.
ב-15 ביוני 2021, הכריזה פיטרס על צאת אלבום הבכורה שלה, You Signed Up for This, שיצא לאור ב-27 באוגוסט.
באותו היום, הודיעה שחתמה על חוזה עם חברת התקליטים של הזמר אד שירן הנקראת: ג'ינג'רברד מאן רקורדס, בהצהרה אמרה פיטרס כי "חתימה עם ג'ינג'רברד היא חלום שהתגשם" לאחר ש"גדלה בהאזנה רציפה לאד שירן".
"John Hughes Movie", יצא לאור כסינגל המוביל מן האלבום ב-26 בפברואר 2021. פיטרס אמרה כי היא לקחה השראה לשיר מסרטיו של ג'ון יוז.
פיטרס הזכירה את "יפה בוורוד" ו"בת 16 הייתי" כסרטים הראשיים של יוז מהם לקחה השראה עבור האלבום, You Signed Up for This.
"Psycho", יצא לאור כסינגל השני יחד עם ההכרזה הרשמית על צאת האלבום, ב-2 ביולי 2021. "Psycho" הוא אחד משלושת השירים שפיטרס כתבה יחד עם שירן.
מדינהתאריך יציאהפורמטחברת תקליטיםמקורעולם27 באוגוסט 2021תקליט • הורדה דיגיטלית • סטרימינגג'ינג'רברד מאן רקורדס
"You Are Been Loved" הוא סינגל של הזמר האנגלי ג'ורג' מייקל שהוקלט לאלבום האולפן השלישי שלו, Older.
השיר, שיצא, על ידי וירג'ין רקורדס, ב-8 בספטמבר 1997, נכתב על ידי מייקל ודייוויד אוסטין והופק על ידי מייקל.
נכון לספטמבר 2021, השיר הושמע למעלה מ-15 מיליון פעמים בספוטיפיי.
מייקל כתב את השיר על מאהבו, אנסלמו פלפה, שמת ממחלה הקשורה לאיידס ב-1993.
בעיתון Sunday Mirror נכתב כי: "בלדה יפה.
בהתחשב באירועים האחרונים, זה מכה את האקורד המושלם.
"You Should Really Know" (בעברית: "אתה באמת צריך לדעת") הוא שיר של הפיראטים שהוקלט על ידי הזמרת-יוצרת והמוזיקאית האירית אניה, ביחד עם שולה אמה, ניילה בוס וישאני.
השיר יצא לאור ב-30 באוגוסט 2004, על ידי חברת התקליטים רלנטלס רקורדס, כשיר תשובה ל-"I Don't Wanna Know".
השיר הגיע למקום השמני במצעד הסינגלים הבריטי.
השיר נכתב על ידי מריו ויננס, אניה, ניקי ראיין, רומא ראיין, לו דאון, צ'ונסי הוקינס, אריק סרמן ופאריש סמית', הולחן על ידי אניה והופק על ידי הפיראטים.